Οι **καναδικές ομοσπονδιακές εκλογές του 2015** (επίσημα **42ες γενικές εκλογές**) διεξήχθησαν στις 19 Οκτωβρίου 2015, για την εκλογή των μελών της Βουλή των Κοινοτήτων στο 42ο Κοινοβούλιο του Καναδά.

Η προεκλογική εκστρατεία ήταν η πλέον μακρόχρονη στην καναδική ιστορία. Ήταν επίσης οι πρώτες εκλογές από το 1979 στις οποίες ο πρωθυπουργός δυσκολεύτηκε πολύ να παραμείνει στην εξουσία για 4η συνεχή κοινοβουλευτική θητεία.

Το Φιλελεύθερο Κόμμα του Καναδά κατήγαγε μεγάλη εκλογική νίκη και έπειτα από σχεδόν 10 χρόνια παραμονής στην εξουσία των συντηρητικών, νέος πρωθυπουργός ορκίστηκε ο Τζάστιν Τριντό.
Ο Τριντό και τα υπόλοιπα μέλη της κυβέρνησής του ορκίστηκαν στις 4 Νοεμβρίου 2015.

Έδρες
-----

Οι εκλογές έγιναν με την εκλογική ανακατανομή που αποφασίστηκε το 2012 σε ομοσπονδιακό επίπεδο. Ο αριθμός των εκλογικών περιφερειών αυξήθηκε σε 338, με τις επιπλέον έδρες να βασίζονται στον πληθυσμό που προέρχεται από την Αλμπέρτα (6), τη Βρετανική Κολομβία (6), το Οντάριο (15) και το Κεμπέκ (3).

Αποτελέσματα
------------

Το Συντηρητικό Κόμμα, με επικεφαλής τον πρωθυπουργό Στίβεν Χάρπερ, κέρδισε 99 έδρες και έγινε η επίσημη αντιπολίτευση έπειτα από εννέα χρόνια στα έδρανα της κυβέρνησης. Το Νέο Δημοκρατικό Κόμμα, με ηγέτη τον Τόμας Μουλσέιρ, εξασφάλισε 44 έδρες και έγινε το 3ο μεγαλύτερο κόμμα στη Βουλή των Κοινοτήτων. Τα μικρότερα κόμματα κέρδισαν 11 έδρες: Το Μπλοκ Κεμπεκουά έλαβε 10 έδρες και το Κόμμα των Πρασίνων μία έδρα.

Η αύξηση κατά 148 έδρες για το Φιλελεύθερο Κόμμα σε σχέση με τις προηγούμενες εκλογές ήταν η μεγαλύτερη αριθμητική αύξηση από ένα κόμμα σε καναδικές εκλογές. Μετά τις εκλογές, ο ηγέτης των Συντηρητικών, Στίβεν Χάρπερ, παραιτήθηκε από την αρχηγία του κόμματός του. Ο Ζιλ Ντισέπ παραιτήθηκε από την ηγεσία του Μπλοκ Κεμπεκουά.

Ο νέος πρωθυπουργός Τζάστιν Τριντό, ορκίστηκε στις 4 Νοεμβρίου 2015, ανακοινώθηκε ότι το κοινοβούλιο θα συνεδριάσει για πρώτη φορά με τη νέα του σύνθεση στις 3 Δεκεμβρίου 2015 και με τον Λόγο του Θρόνου που θα γίνει την επομένη.

Σύνοψη αποτελεσμάτων
--------------------

**Βουλή, 19 Οκτωβρίου 2015 (Βουλή των Κοινοτήτων)**

ε • σ | Κόμμα | Αρχηγός κόμματος | Υποψήφιοι | Έδρες | Λαϊκή ψήφος |
| --- | --- | --- | --- | --- |
| εκλογές 2011 | Διάλυση Κοινοβουλίου | εκλογές **2015** | % Ποσοστό μεταβολής | % εδρών | Ψήφοι | % ψήφων |
| Φιλελεύθεροι | Τζάστιν Τριντό | 338 | 34 | 36 | 184 | +441,18% | 54,44% | 6.943.276 | 39,47% |
| Συντηρητικοί | Στίβεν Χάρπερ | 338 | 166 | 159 | 99 | -40,36% | 29,29% | 5.613.614 | 31,91% |
| Νέοι Δημοκράτες | Τομ Μυλκαίρ | 338 | 103 | 95 | 44 | -57,28% | 13,02% | 3.470.350 | 19,73% |
| Μπλοκ Κεμπεκουά | Ζιλ Ντυσέπ | 78 | 4 | 2 | 10 | +150% | 2,96% | 821.144 | 4,67% |
| Πράσινοι | Ελίζαμπεθ Μέι | 336 | 1 | 2 | 1 | 0% | 0,3% | 602.944 | 3,43% |
| Ανεξάρτητοι και μη προσκείμενοι σε κόμμα | 80 | 0 | 8 | 0 | 0 | 0 | 49.616 | 0,28% |
| Κενές | 4 |   |
| **Σύνολο** | **1792** | **308** | **308** | **308** | **100** |  |  |  |  |
| **Πηγές:** Elections Canada |

Παραπομπές
----------

1. ↑  Μόνο στις δύο πρώτες εκστρατείες μετά την Συνομοσπονδία ήταν μεγαλύτερες σε διάρκεια: 81 ημέρες το 1867 και 96 ημέρες το 1872.Το 1926 η προεκλογική εκστρατεία διήρκεσε 74 ημέρες. «Imminent federal election to be costliest, longest in recent Canadian history». Toronto Sun. 29 Ιουλίου 2015.
2. ↑  Zurcher, Anthony (20 Οκτωβρίου 2015). «Trudeau brings Liberals back on top». BBC News. Ανακτήθηκε στις 22 Οκτωβρίου 2015.
3. ↑  Patricia Treble. «When does Justin Trudeau become prime minister?». *Macleans.ca*. Ανακτήθηκε στις 28 Οκτωβρίου 2015.
4. ↑  Woolf, Nicky (2015-10-19). «Justin Trudeau set to become Canadian PM as Liberals sweep board in election». *The Guardian*.. Ανακτήθηκε στις 2015-10-19.
5. ↑  «Stephen Harper resigns as Conservative leader». *CTVNews*. Ανακτήθηκε στις 28 Οκτωβρίου 2015.
6. ↑  «Prime Minister Justin Trudeau, new cabinet sworn in at Rideau Hall; Parliament will resume on Dec. 3 - CTV News». *CTVNews*. Ανακτήθηκε στις 5 Νοεμβρίου 2015.

Εξωτερικοί σύνδεσμοι
--------------------

* Elections Canada